கேள்வி: ஈரசோனியச் சேர்மம் பற்றி தகவல் சொல்.
பதில்: Image:Diazonium.svg ஈரசோனியச் சேர்மம் அல்லது ஈரசோனிய உப்பு (''Diazonium Compound'' or ''Diazonium Salt'') என்பது R-N2+X− என்னும் பொதுத் தொழிற்பாட்டுக் கூட்டம் கொண்ட கரிமச் சேர்மம் ஆகும். இங்கு R என்பது ஆல்க்கேன் அல்லது ஏரைல் கூட்டத்தையும் X− என்பது ஆலசன் போன்ற கனிம வேதியியல் எதிர்மின்னயனியை அல்லது கரிம வேதியியல் எதிர்மின்னயனியைக் குறிக்கும். அசோச் சாயங்களின் கரிம வேதியியல் தொகுப்பில் ஈரசோனிய உப்புகள் (சிறப்பாக, ஏரைல் கூட்டத்தைக் கொண்டவை) பயன்படுத்தப்படுகின்றன.
கேள்வி: ஈரசோனியச் சேர்மம் - ஈரசோ இணைப்புத் தாக்கங்கள் பற்றி விளக்கவும்.
பதில்: ஈரசோனிய உப்புகளின் மிகப் பரவலாகப் பயன்படுத்தப்படும் தாக்கம் அசோ இணைப்பு ஆகும். இச்செயன்முறையில், ஈரசோனிய உப்பானது எதிர்மின்னிச் செறிவு கூடிய சேர்மங்களால் தாக்கப்படும். இணைப்புச் சேர்மங்களாக அனிலின், பீனால் போன்ற அரீன்கள் அமையும்போது, இச்செயன்முறையானது அரோமற்றிக்கு மின்னூட்டப் பதிலீட்டுத் தாக்கத்திற்கான ஓர் எடுத்துக்காட்டாக அமையும். :ArN2+ + Ar'H → ArN2Ar' + H+ : Image:Azo-coupling-A-2D-skeletal.png : Image:Azo-coupling-B-2D-skeletal.png கீழே காட்டப்பட்டுள்ளது போல், ஓர் ஈரேரைலைட்டு நிறப் பொருளான மஞ்சள் நிறப் பொருள் 12ஐத் தயாரிப்பதற்கான இணைப்புச் சேர்மமாகப் பயன்படுத்தப்படும் அசற்றோவசற்றிக்கு அமைட்டும் வணிக முக்கியத்துவம் வாய்ந்த இணைப்புச் சேர்மமாகும். :Image:PigmentYellow12corrected.png
கேள்வி: ஈரசோனியச் சேர்மம் - சாந்தமேயரின் தாக்கம் பற்றி விளக்கவும்.
பதில்: HClஇல் கரைக்கப்பட்ட செப்பு(I) குளோரைட்டுடன் பென்சீன் ஈரசோனியம் குளோரைட்டைச் சேர்த்துச் சூடாக்க, குளோரோபென்சீன் பெறப்படும். : C6H5N2+ + CuCl → C6H5Cl + N2 + Cu+ இவ்வாறே HBrஇல் கரைக்கப்பட்ட செப்பு(I) புரோமைடு பென்சீன் ஈரசோனியம் குளோரைட்டைச் சேர்த்துச் சூடாக்க, புரோமோபென்சீன் பெறப்படும். : C6H5N2+ + CuBr → C6H5Br + N2 + Cu+
கேள்வி: ஈரசோனியச் சேர்மம் - காட்டர்மேனின் தாக்கம் பற்றி தகவல் சொல்.
பதில்: காட்டர்மேன் வினை பென்சீன் ஈரசோனியம் குளோரைடானது, செப்புத் தூளுடன் HCl அல்லது HBr சேர்ந்த கலவையுடன் சேர்த்துச் சூடாக்கப்பட்டு, குளோரோபென்சீன் அல்லது புரோமோபென்சீன் பெறப்படும். ஜேர்மனி நாட்டைச் சேர்ந்த உலுடுவிகு காட்டர்மேன் என்ற அறிவியலாளரால் 1890இல் இத்தாக்கம் கண்டறியப்பட்டதால், அவருடைய பெயரைக் கொண்டே இத்தாக்கத்தின் பெயரும் வழங்கப்பட்டு வருகின்றது. : C6H5N2+ + CuX → C6H5X + N2 + Cu+
கேள்வி: ஈரசோனியச் சேர்மம் - அயோடைட்டால் இடம்பெயர்த்தல் என்பது என்ன?
பதில்: பென்சீன் வளையத்தில் அயோடின் நேரடியாகக் கொண்டு வருவது கடினமாக இருப்பினும் பென்சீன் ஈரசோனியம் குளோரைட்டுக்குப் பொற்றாசியம் அயோடைடு சேர்ப்பதன் மூலம் இதனை மேற்கொள்ளலாம். : C6H5N2+ + KI → C6H5I + K+ + N2
கேள்வி: ஈரசோனியச் சேர்மம் - புளோரைட்டால் இடம்பெயர்த்தல் குறித்து விரிவாக சொல்லுங்கள்.
பதில்: பென்சீன் ஈரசோனியம் குளோரைட்டுக்குப் புளோரோபோரிக்கமிலம் சேர்ப்பதன் மூலம் பென்சீன் ஈரசோனியம் புளோரோபோரேற்றானது பெறப்படும். பென்சீன் ஈரசோனியம் புளோரோபோரேற்றின் வெப்பப் பிரிகையின் மூலம் புளோரோபென்சீன் பெறமுடியும். இத்தாக்கம் பால்சு-சீமன் தாக்கம் என்று அழைக்கப்படும். :[C6H5N2]BF4 → C6H5F + BF3 + N2
கேள்வி: ஈரசோனியச் சேர்மம் - ஐதரொட்சைல் (-OH) கூட்டத்தால் இடம்பெயர்த்தல் பற்றி நீங்கள் என்ன அறிந்துள்ளீர்கள்?
பதில்: பென்சீன் ஈரசோனியம் குளோரைட்டின் நீர்க்கரைசலை 100 °Cஇற்குச் சூடாக்குவதன் மூலம் பீனால் பெற முடியும். : C6H5N2+ + H2O → C6H5OH + N2 + H+ விளைவாகப் பெறப்படும் பீனால் பென்சீன் ஈரசோனியம் குளோரைட்டுடன் தாக்கமடைவதைக் குறைப்பதற்காக, இத்தாக்கமானது அமில ஊடகத்தில் நிகழ்த்தப்படுகின்றது.
கேள்வி: ஈரசோனியச் சேர்மம் - நைத்திரோக் (-NO<sub>2</sub>) கூட்டத்தால் இடம்பெயர்த்தல் பற்றி தகவல் சொல்.
பதில்: பென்சீன் ஈரசோனியம் புளோரோபோரேற்றைச் செம்பு முன்னிலையில் சோடியம் நைத்திரைற்றுடன் தாக்கமடையச் செய்து, நைத்திரோபென்சீன் பெறப்படும். : C6H5N2+ + CuNO2 → C6H5NO2 + N2 + Cu+
கேள்வி: ஈரசோனியச் சேர்மம் - சயனைட்டுக் (-CN) கூட்டத்தால் இடம்பெயர்த்தல் பற்றி தகவல் சொல்.
பதில்: அரைல் ஆலைடு கருநாட்டப் பிரதியீட்டுத் தாக்கத்தை இடம்பெறச் செய்து, சயனைட்டுக் கூட்டத்தைக் கொண்டு வர முடியாது. ஆனால், பென்சீன் ஈரசோனியம் குளோரைட்டுக்கு CuCNஐச் சேர்ப்பதன் மூலம் பென்சோநைத்திரைல் பெறமுடியும். : C6H5N2+ + CuCN → C6H5CN + Cu+ + N2 இது சாந்தமேயரின் தாக்கத்தின் ஒரு சிறப்பு வகையாகும்.
கேள்வி: ஈரசோனியச் சேர்மம் - தயோல் (-SH) கூட்டத்தால் இடம்பெயர்த்தல் என்பது என்ன?
பதில்: ஈரசோனிய உப்புகளை இரண்டு படிமுறைகளினூடாகத் தயோல்களாக மாற்றலாம். பென்சீன் ஈரசோனியம் குளோரைடானது பொற்றாசியம் எதைல் சாந்தேற்றுடன் தாக்கமுற விடப்பட்டுப் பெறப்பட்ட இடைநிலையான தயோசாந்தேற்று எசுத்தரை நீர்ப்பகுப்படையச் செய்து, தயோபீனாலைப் பெறலாம். : C6H5N2+ + C2H5OCS2− → C6H5SC(S)OC2H5 : C6H5SC(S)OC2H5 + H2O → C6H5SH + HOC(S)OC2H5
கேள்வி: ஈரசோனியச் சேர்மம் - ஏரைல் (-Ar) கூட்டத்தால் இடம்பெயர்த்தல் பற்றி விளக்கவும்.
பதில்: ஏரைல் ஈரசோனிய உப்புகளைப் பயன்படுத்தி, ஓர் ஏரைல் கூட்டத்தை இன்னோர் ஏரைல் கூட்டத்துடன் இணைக்க முடியும். சோடியம் ஐதரொட்சைடு முன்னிலையில் பென்சீனையும் பென்சீன் ஈரசோனியம் குளோரைட்டையும் தாக்கமுற விடுவதன் மூலம் இருபீனைல் பெற முடியும். : C6H5N2+ + C6H6 → C6H5-C6H5 + N2 + HCl இத்தாக்கமானது கோம்பேகு-பாச்சுமான் தாக்கம் என அழைக்கப்படுகிறது. பென்சீன் ஈரசோனியம் குளோரைட்டுக்குச் செப்பு தூளையும் எத்தனால் சேர்ப்பதன் மூலமும் இதே போல இருபீனைலைப் பெற முடியும்.